ਅਨੁਸ਼ਕਾ ਸ਼ੇੱਟੀ
ਸਵੀਟੀ ਸ਼ੇੱਟੀ (ਜਨਮ 7 ਨਵੰਬਰ, 1980), ਨੂੰ ਵਧੇਰੇ ਇਸਦੇ ਸਟੇਜੀ ਨਾਂ ਅਨੁਸ਼ਕਾ ਸ਼ੇੱਟੀ ਨਾਲ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਅਦਾਕਾਰ ਅਤੇ ਮਾਡਲ ਹੈ। ਅਨੁਸ਼ਕਾ ਪ੍ਰਮੁੱਖ ਰੂਪ ਵਿੱਚ ਤੇਲਗੂ ਅਤੇ ਤਾਮਿਲ ਫ਼ਿਲਮਾਂ ਵਿੱਚ ਕੰਮ ਕਰਦੀ ਹੈ। ਇਸਨੇ ਆਪਣੇ ਐਕਟਿੰਗ ਕੈਰੀਅਰ ਦੀ ਸ਼ੁਰੂਆਤ 2005 ਵਿੱਚ ਤੇਲਗੂ ਫ਼ਿਲਮ ਸੁਪਰ ਤੋਂ ਕੀਤੀ। ਕਈ ਤੇਲਗੂ ਫ਼ਿਲਮਾਂ, ਵਿਕ੍ਰਮਾਰਕੂੜੁ (2006), ਅਰੁਣਧਤੀ (2009), ਵੇਦਮ (2010), ਰੁਦਰਾਦੇਵੀ (2015), ਬਾਹੁਬਲੀ: ਦ ਬਿਗਨਿੰਗ (2015) ਅਤੇ (ਬਾਹੁਬਲੀ 2) (2017), ਵਿੱਚ ਕੰਮ ਕਰਕੇ ਇਸਨੇ ਤੇਲਗੂ ਫ਼ਿਲਮਾਂ ਦੇ ਸਟਾਰਾਂ ਵਿੱਚ ਆਪਣਾ ਨਾਂ ਬਣਾਇਆ। ਉੱਚ-ਬਜਟ ਦੀ ਪੇਸ਼ਕਾਰੀ ਦੀ ਇੱਕ ਲੜੀ ਵਿੱਚ ਅਭਿਨੈ ਕਰਨ ਤੋਂ ਬਾਅਦ, ਇਸਨੇ ਆਪਣੇ ਆਪ ਨੂੰ ਤੇਲਗੂ ਸਿਨੇਮਾ ਵਿੱਚ ਇੱਕ ਮੁੱਖ ਅਦਾਕਾਰਾ ਵਜੋਂ ਸਥਾਪਿਤ ਕੀਤਾ।. ਇਸਨੇ ਆਪਣੇ ਟਾਇਟਲ ਨਾਂ "ਅਰੁਣਧਤੀ" ਦੇ ਚਰਿੱਤਰ ਲਈ ਅਤੇ "ਵੇਦਮ" (2010) ਵਿੱਚ ਸਰੋਜਾ ਲਈ ਅਤੇ ਰਾਣੀ ਰੁਦਰਾਦੇਵੀ ਲਈ ਬਹੁਤ ਸ਼ਲਾਘਾ ਪ੍ਰਾਪਤ ਕੀਤੀ ਅਤੇ ਰੁਦਰਾਦੇਵੀ ਨੇ ਤਿੰਨ ਫ਼ਿਲਮਫ਼ੇਅਰ, ਇੱਕ ਨੰਦੀ ਅਤੇ ਤਿੰਨ ਸਿਨੇਮਾ ਅਵਾਰਡ ਹਾਸਿਲ ਕੀਤੇ।